**מר סלפרידג'** (באנגלית: **Mr Selfridge**) היא סדרת דרמה בריטית תקופתית המבוססת על חייו של הארי גורדון סלפרידג' ועל חנות הכלבו סלפרידג'ס אותה הקים בלונדון. הסדרה שודרה ברשת ITV הבריטית וברשת PBS האמריקנית. הסדרה עלתה לשידור ב-6 בינואר 2013 בממלכה המאוחדת וב-31 במרץ 2013 בארצות הברית. העונה הרביעית והאחרונה הסתיימה ב-11 במרץ 2016.

פיתוח והפקה
-----------

ב-24 במאי 2011 הוכרז כי רשת ITV נמצאת במגעים עם חברת ההפקה ITV Studios על הפקת אדפטציה לביוגרפיה שכתבה לינדי וודהד "קניות, פיתויים ומר סלפרידג'". לאחר מכן אושר כי אנדרו דייוויס יפתח את תסריט הסדרה. עלילת העונה הראשונה מתרחשת בלונדון, תקופה בה נשים החלו ליהנות מחופש שניתן להן, ומספרת את סיפורו של הארי גורדון סלפרידג', מייסד חנות הכלבו סלפריג'ס ושל בני משפחתו ובעיקר של אשתו, רוז סלפרידג'.  

במקור, הסדרה תוכננה לעלות לאוויר בשנת 2012. אולם נטען כי רשת ITV נאלצה לדחות את עלייתה לאוויר של הסדרה עקב שידורה של סדרה בעלת נושא עלילה דומה לזו בערוץ המתחרה, ה-BBC.  

בצפון לונדון נבנה  סט צילומים שהיווה העתק מדויק לפנים חנות הכלבו סלפריג'ס משנת 1909. חזית המבנה החיצונית נבנתה מחדש במספנה ההיסטורית בצ'טם במחוז קנט. תחנת הרכבת התחתית הנטושה "אלדוויץ'" שימשה לצילום נסיעותיה של רוז סלפרידג' ברכבת התחתית בלונדון ולסצנות בפרק הראשון עם דמויותיהם של ויקטור קאליאנו, אגנס טאולר ואחיה ג'ורג'.

העונה השנייה עלתה לשידור ב-19 בינואר 2014. הבמאי אנתוני ביירן שביים 3 פרקים בעונה הראשונה חזר לביים כמה פרקים נוספים גם בעונה השנייה.

ליהוק
-----

מלהק אמריקני צורף להפקה על מנת למצוא את השחקן הכי מתאים לגילום דמותו של **הארי גורדון סלפרידג'**. סוכנו של ג'רמי פיבן הודיע לו על התפקיד וזה נפגש עם המפיק כריסי סקינס והבמאי ג'ון ג'ונס בלוס אנג'לס והתרשמו מהבנתו של פיבן את דמותו של מר סלפרידג'. המפיקה בפועל קייט לואיס "נרגשה לפתות" את פרנסס או'קונור לגלם את דמותה של **רוז סלפרידג'** כיוון שהייתה מעריצה של השנייה במשך שנים. השחקנית קתרין קלי לוהקה לתפקידה של **ליידי מיי לוקסלי**. במרץ 2012 הוכרז ליהוקם של גרגורי פיטוסי (**הנרי לקלייר**), אסלינג לופטוס (**אגנס טאולר**), זואי טאפר (**אלן לאב**) וטריסטן גראוול (**ויקטור קאליאנו**) לצוות השחקנים של הסדרה.

### שחקנים ודמויות

* ג'רמי פיבן - הארי גורדון סלפרידג', (עונות 1 - 4)
* טום גודמן-היל - רוג'ר גרוב, (עונות 1 - 4)
* אמנדה אבינגטון - ג'וזי מרדל, (עונות 1 - 4)
* קיקה מרקהם - לויס סלפרידג', (עונות 1 - 4)
* סמואל וסט - פרנק אדוארדס, (עונות 1 - 4)
* איימי בת' הייז - קיטי הוקינס, (עונות 1 - 4)
* טריסטן גראוול - ויקטור קאליאנו, (עונות 1 - 4)
* דברה קורניליוס - מיס בלנקינסופ, (עונות 1 - 4)
* קאלום קלהאן - ג'ורג' טאולר, (עונות 1 - 4)
* מלקולם רני - פרייזר, (עונות 1 - 4)
* רון קוק - מר קראב, (עונות 1 - 4)
* קתרין קלי - ליידי מיי לוקסלי, (עונות 1 - 2, ו-4)
* פרנסס או'קונור - רוז סלפרידג', (עונות 1 - 2)
* אסלינג לופטוס - אגנס טאולר, (עונות 1 - 3)
* גרגורי פיטוסי - הנרי לקלייר, (עונות 1 - 3)
* לורן קרייס - דוריס מילר, (עונות 1 - 3)
* איידן מקארדל - הלורד לוקסלי, (עונות 2 - 3)
* קאל מקאנינץ' - מר ת'אקרי, (עונות 2 - 3)
* ריי קולטהרד - הלורד מיילס אדג'רטון, (עונות 2 - 3)
* סיידי שימין - מיס פלאנקט, (עונות 2 - 4)
* גרג אוסטין - גורדון סלפרידג', (עונות 2 - 4)
* זואי טאפר - אלן לאב, (עונה 1)
* טימותי ווטסון - מר פרז, (עונה 1)
* פיפה הייווד - מיס באנטינג, (עונה 1)
* אנה מאדלי - מיס רוויליוס, (עונה 1)
* ניק מוראן - רג' טאולר, (עונה 1)
* ראפי קסידי - ביאטריס סלפרידג', (עונה 1)
* פריה וילסון - ויולט סלפרידג', (עונה 1)
* ויל פיין - טוני טראוורס, (עונה 1)
* אוליבר ג'קסון-כהן - רודריק (רודי) טמפל, (עונה 1)
* אדם וילסון - גורדון סלפרידג', (עונה 1)
* פולי ווקר - דלפין דיי, (עונה 2)
* שון טיל - פרנקו (עונה 2)
* סשה פרקינסון - קוני הוקינס ׁ(עונה 4-3)
* רוברט פיו - לורד וינסטיי, (עונה 4)
* סשה דוואן - ג'ימי דילון, (עונה 4)
* אוליבר דימסדייל - מר קיין, (עונה 4)

ביקורת
------

בסקר שנערך בחסות אתר האינטרנט msn נמצא כי 80% מהמשיבים אמרו שימשיכו לצפות בסדרה לאחר הפרק הראשון. פיל הוגאן מעיתון הגרדיאן ביכה על התפתחות הסיפור: "יש כל כך הרבה משברים וכל כך מעט דרמה" כתב. כתב הדיילי מייל איאן היילנד התרשם מהסדרה ושיבח את הופעתו של ג'רמי פיבן, זואי טאפר ואסלינג לופטוס. רוס סוויני מאתר האינטרנט Cultbox כתב כי לסדרה קיים כיוון אך "חסרה בתוכן ואין בה הפתעות אמיתיות", בנוסף שיבח סוויני את מעצבי התלבושות של ההפקה: "תשומת לב מדהימה לפרטים". סוזנה לזרוס מהמגזין Radio Times סברה כי הרצינות של הדמות גרעה מהריאליזם של הסיפור. עוד הוסיפה כי צוות השחקניות בסדרה יוצר את ה"מתח בעלילה" הנדרש כדי לשמור את הצופים. גבריאל טייט מהמגזין Time Out כתב כי הסדרה לא מעודנת בעיניו, סדרה טיפשית עם ערכי הפקה מפוארים אך הסדרה מרגישה יותר כ"אסקפיזם אידיאלי ליום ראשון בערב", טייט ציין בנוסף כי דמותה של **אגנס טאולר** היא "לבה של הסדרה". בנג'מין סצ'ר מעיתון הדיילי טלגרף כתב כי הסדרה היא "פחות נעימה ויותר כריזמטית" מהפקת הסדרה "The Paradise", "דרמה מפוארת ומוקצפת" ו"מחזה משעשע" כתב סצ'ר שבסופו של דבר לא האמין לסיפור העלילה. דן אוון, מבקר טלוויזיה מאתר האינטרנט msn כתב "זהו ערב צפייה מפואר ליום ראשון בערב", עוד טען כי הסטים והתלבושות ה"נפלאות" לדבריו הרבה יותר מוצלחות מאלו של "אחוזת דאונטון".

שידור בינלאומי
--------------

הסדרה הופצה לשידור בינלאומי על ידי ITV Studios. רשת ITV מכרה את הסדרה לשידור במספר ארצות שונות באירוע ה-Mipcom, בנוסף מכרה הרשת את הסדרה מראש לרשת Seven Network האוסטרלית ולחברת הלוויין הישראלית yes.

| ארץ שידור | רשת שידור |
| --- | --- |
| הממלכה המאוחדתהממלכה המאוחדת הממלכה המאוחדת | ITV |
| סקוטלנדסקוטלנד סקוטלנד | STV |
| צפון אירלנדצפון אירלנד צפון אירלנד | UTV |
| אירלנדאירלנד אירלנד | TV3 |
| ארצות הבריתארצות הברית ארצות הברית | PBS |
| פינלנדפינלנד פינלנד | Yle |
| צרפתצרפת צרפת | OCS Max |
| שוודיהשוודיה שוודיה | SVT |
| נורווגיהנורווגיה נורווגיה | NRK |
| דנמרקדנמרק דנמרק | DR1 |
| ישראלישראל ישראל | yes Oh |
| אוסטרליהאוסטרליה אוסטרליה | Seven Network |
| ניו זילנדניו זילנד ניו זילנד | TV One |
| הולנדהולנד הולנד | Nederland 2 |
| איטליהאיטליה איטליה | Diva Universal |
| בלגיהבלגיה בלגיה | Eén |
| קרואטיהקרואטיה קרואטיה | HRT |

פרקי הסדרה
----------

| עונה | פרקים | תאריך פרק בכורה | תאריך פרק סיום | ממוצע רייטינג
(במיליונים) |
| --- | --- | --- | --- | --- |
| **1** | **10** | 6 בינואר 2013 | 10 במרץ 2013 | **7.99** |
| **2** | **10** | 19 בינואר 2014 | 23 במרץ 2014 | **8.09** |
| **3** | **10** | 25 בינואר 2015 | 29 במרץ 2015 | **7.32** |
| **4** | **10** | 8 בינואר 2016 | 11 במרץ 2016 | **TBA** |

קישורים חיצוניים
----------------

* 

* אתר האינטרנט הרשמי של מר סלפרידג' (באנגלית)
* מר סלפרידג', ברשת החברתית טוויטר

* "מר סלפרידג'", במסד הנתונים הקולנועיים IMDb (באנגלית)

* "מר סלפרידג'", באתר AllMovie (באנגלית)

* "מר סלפרידג'", באתר Rotten Tomatoes (באנגלית)

* "מר סלפרידג'", באתר Metacritic (באנגלית)

* "מר סלפרידג'", במסד הנתונים הקולנועיים KinoPoisk (ברוסית)
* איילת רוזן, ‏גולד דיגר, באתר ‏מאקו‏‏, ‏19 ביוני 2013‏